**Referat af konstituerende menighedsrådsmøde   
Onsdag 27. november 2024 kl. 19.00**

**Tilstede**: Annelise Valhøj (AV), Annette Wessing (AKW), Carsten Wredstrøm (CW), Helle Torp Tjørnelund (HTT), Jan Strandgaard (JS), Martin Madsen (MM), Mathias Schwartz Kirkegaard (MSK), Peter Holm (PH), Peter Molnit (PM), Peter Nabe (PN), Peter Bæk (PB), Johan Dalsgaard (JD) og Anders Michael Hansen (AMH)

**Øvrige:** Karsten Bach (KB) og Dorte Hartig (DH)

**Afbud**: Ingen

**Ordstyrer**: Helle Torp Tjørnelund

**Referent**: Dorte Hartig

|  |  |  |
| --- | --- | --- |
| **Punkt** | **Dagsorden** | **Beslutning** |
| 0. | **Fotografering** | Et fuldtalligt MR blev fotograferet. |
| 1. | **Indledning** | Helle leder mødet, indtil formand er valgt. På dette møde kan der ikke træffes beslutninger ud over beslutninger vedr. konstituering. |
| 2. | **Godkendelse af dagsorden** | Dagsorden blev godkendt |
| 3. | Afgørelse af spørgsmål om **kandidaternes valgbarhed**, jf. valglovens §3, og menighedsrådslovens §6, stk. 2. | Det blev konstateret, at ingen menighedsrådsmedlemmer har mistet deres valgbarhed. |
| 4. | Underskrivelse af erklæring (**menighedsrådsløftet)** jf. menighedsrådslovens §7. | De to nye, der ikke har siddet i et menighedsråd tidligere, skal skrive under på menighedsrådsløftet.   Peter Holm og Carsten Wredstrøm underskrev løftet. |
| 5. | Valg af **stemmetællere** til pkt. 6 og 7 | Peter Bæk og Johan Dalsgaard blev valgt. |
| 6. | Valg af **formand**, jf. menighedsrådslovens §8, stk. 3. (hemmeligt) | Helle Torp Tjørnelund blev valgt med 9 stemmer for og 1 blank |
| 7. | Valg af **næstformand**, jf. menighedsrådslovens §8, stk.3. (hemmeligt) | Martin Madsen blev valgt med 9 stemmer for og 1 blank |
| 8. | Valg af **kirkeværge**, jf. menighedsrådslovens §9, stk. 1. | Martin Madsen blev valgt for 1 år |
| 9. | Valg af **kasserer**, jf. menighedsrådslovens §9, stk. 2. | Peter Molnit blev valgt for 1 år |
| 10. | Valg af **sekretær**, jf. menighedsrådslovens §9, stk. 4. | Dorte Hartig blev valgt |
| 11. | Valg af **kontaktperson**, jf. menighedsrådslovens §9, stk. 5. | Mathias Schwartz Kirkegaard blev valgt. |
| 12. | Valg af **bygningskyndig**, jf. menighedsrådslovens §9, stk. 8. | Jan Strandgaard blev valgt. |
| 13. | Valg af **underskriftsberettigede**, jf. menighedsrådslovens §9, stk. 9. | Peter Molnit og Helle Torp Tjørnelund blev valgt. |
| 14. | Valg vedr. **Kirkens e-Boks** | Dorte Hartig blev valgt som administrator. Derudover adgang til Karsten Bach. |
| 15. | **Værdier og drømme**  Sæt ganske få ord på, hvilke drømme og tanker om, hvilken positiv udvikling du gerne ser i menigheden – og kom også gerne med dit bud på emner, som MR bør arbejde med i den kommende periode. | **Peter Molnit:** Jeg drømmer om, at vi i menighedsrådet kan gøre mere ud af at lære hinanden og vores ægtefæller/samlevere at kende. Det kunne være ved årlig fællesspisning og nogle aftener med store emner, f.eks. v/Peter Bæk. **Johan Dalsgaard:** Hele menigheden er Kristi legeme og er sat her for at repræsentere Jesus – og er sendt til verden. Så vi skal gøre nogle af de ting, han gjorde; bringe Guds rige til mennesker, se fællesskaber vokse frem, se mennesker blive sat fri. Så det er vigtigt, at vi har fokus på vores pastorale tjenesteområder og at vi er gode til at tage imod nye. **Peter Holm:** Min familie og jeg har oplevet en kirke med åbne arme, hvor det er nemt at komme ind. Det er vigtigt at holde fast i. At kirken er inkluderende inden for det, vi står for. Vigtigt, at vi bringer evangeliet dybt ind i folks hverdage.  **Annette Wessing:** Det er spændende at være i rådet med alt det, vi har opnået i fællesskabet her. En enhed, selvom vi er vidt forskellige. Jeg ønsker at være i det fællesskab og ønsker også at se det ude i menigheden. Plads til alle trods uenigheder.  **Annelise Valhøj:** Gudstjenesterne og streamingen betyder meget. Jeg håber, at der er nok frivillige til det fremover. Glad for musikken og lovsangen. Gerne flere unge i lovsangen og fokus på musikstrategi. **Mathias S. Kirkegaard:** I Coronatiden fik vi en følelse, af at ”nu haster det” at komme ud med evangeliet. Jeg ønsker, at vi skal holde fast i den følelse af vigtighed. At det haster. Bl.a. derfor er streamingen vigtig. Jeg har i øvrigt en vision om, at vi kommer tilbage til, at der bliver skrevet og udgivet ny musik fra Strandkirken ligesom tidligere. Det skal vi arbejde med strategisk.  **Martin Madsen:** Jeg drømmer om, at vi bliver bedre til at kommunikere på det profetiske område. At de ord, folk får fra Gud, bliver til en snak i fællesskab med kirkens ledelse. Så vi kan tale sammen om det løbende, så der kan lægges en fælles plan.  **Helle Torp Tjørnelund:** At arbejde sammen som en enhed trods forskelligheder, både her i MR og i menigheden, er vigtigt for mig. Det populære udtryk ”Psykologisk tryghed” kommer vi nok også til at arbejde mere med. Jeg drømmer om at flette generationerne bedre sammen, for de unge kan lære os noget – og omvendt; fokus på åndelig og menneskelig medvandring kunne jeg godt tænke mig. God undervisning tror jeg også, at vi længes efter. **Karsten Bach:** Jeg drømmer om at vi skal blive endnu bedre til at åbne os ud mod det sogn, vi er en del af. At vi er inviterende og kan danne relationer og vise, at vi har noget at tilbyde. Mission, åbenhed, flere Alpha-kurser. Det drømmer jeg om. **Jan Strandgaard:** Nogle gange får jeg lyst til at beskytte min familie mod tidsånden. Det lader sig ikke gøre, men som kompensation håber jeg, at denne menighed kan blive et sted, hvor man kan blive værnet imod det, som er tidsånden - og blive fyldt af Guds ånd.  **Peter Bæk:** En konfirmand sagde til sin mor, at det er hyggeligt at gå til undervisning her. En enkemand gav i denne uge udtryk for, at han var interesseret i at komme til en gudstjeneste. Jeg oplever, at vores kirkes tærskel er lav i forhold til mange andre steder. Så positivt, at mange føler sig velkomne her. De sidste 4 år har jeg været glad for resultatet af vores arbejde med struktur og økonomi. Og jeg vil gerne byde ind med mere undervisning. **Peter Nabe:** Jeg har kommet her siden 2004. Jeg syntes, det var en fed kirke at komme i. Men jeg kender kun en brøkdel af dem der kommer i kirken. Jeg ønsker, at vi skal skabe en større fællesskabsånd her. Jeg brænder for at skabe en kirke for de unge. Det er superfedt. **Carsten Wredstrøm:** Jeg vil gerne se betydeligt flere unge familier med børn her i kirken. Der har tidligere været mange flere. Da min kone og jeg begyndte at komme her i slutningen af 1980'erne og begyndelsen af 90'erne, var gennemsnitsalderen en del lavere. Jeg vil gerne se at MR gør en målrettet indsats for at dette kan ske. Hvordan bliver det spændende for yngre familier at gå i kirke? Derudover kunne jeg godt tænke mig at se et kirke-akademi. Eksempler på, hvad der kunne foregå i et sådant kirkeakademi kunne være undervisningsforløb i grundlæggende undervisning i hvad kristendommen går ud på og i udvalgte bøger i Bibelen, Kirkehistorie og tidsaktuelle emner set ud fra et kristent perspektiv. Det vil selvfølgelig kræve, at der kan findes kompetencer til at gøre dette, som kan finde hhv. internt i kirken eller eksternt. Jeg er klar over, at der gennemføres Alpha kurser her i kirken, men emner som disse er ikke omfattet af Alpha. **Anders Michael Hansen:** Jeg er optaget af kirkens liv og vækst, vækkelse, berøring, - at mennesker bliver bevæget, erfarer Gud. Jeg bliver inspireret, når der bryder vækkelse ud andre steder, og håber det også vil ske her, på Sjælland og i hovedstaden. Jeg er også optaget af, at den teologi og praksis, vi har, er klassisk funderet: at vi fokuserer ind på det, som alle levende kristne til alle tider på alle steder har troet og praktiseret. At det ikke går ”modeluner” eller ”sekterisme” i det. For det holder ikke på den lange bane. Ønsker højere prioritering og tid til at udvikle kirkelig undervisning, som er relevant i den tid, vi lever i og svarer på de spørgsmål mennesker i tiden har. Hvordan vi kommunikerer til alle vores målgrupper, er i det hele taget en væsentlig overvejelse løbende at gøre sig. Jeg drømmer på den lange bane om en helt fyldt kirke 2-3 gange om søndagen (med udspring i en folkelig vækkelse), flere typer gudstjenester og mange typer af fællesskaber, hvor folk føler sig hjemme og vokser i troen. Jeg er optaget af, at kirken er til stede digitalt, det er også en diakonal opgave i forhold til bevægelseshæmmede og syge derhjemme. At evangeliet forkyndes, dér hvor folk er. Sjælland og København har brug for vækkelse og menighedsopbygning igen. Kunne vi bidrage med noget i samspil med andre? Jeg er optaget af god ledelse, god struktur, gode processer, så vi kan skaber noget fantastisk sammen, så vi bruger mest mulig tid på kerneopgaver og ikke spilder tiden. |
| 16. | Valg af underudvalg under menighedsrådet, herunder:   * Forretningsudvalg * Gudstjenesteudvalg * Pastoraludvalg | Udskydes til MR-møde i januar, hvor der afsættes tid til en længere drøftelse af strukturer og udvalg. |
| 17. | Valg af repræsentanter til **diverse udvalg,** herunder:   * MR-repræsentant til SKF’s bestyrelse * Kontakt til ”Kirke på Vej” * Skibet (Folkekirkens skoletjeneste) * Inventarudvalg | 1/ Carsten Wredstrøm blev valgt  2/ Anders Michael Hansen og Annette Wessing  3/ Annette Wessing og Johan Dalsgaard   4/ Annelise Valhøj, Karsten Bach, Anders Michael Hansen. Udvalget suppleres efter behov. |
| 18. | Valg af **valgbestyrelse**, jf. valglovens § 6, stk. 1. | Martin Madsen, Peter Nabe, Peter Holm |
| 19. | Valg af **formand for valgbestyrelsen**, jf. valglovens § 6, stk. 2. | Martin Madsen |
| 20. | Fastsættelse af **honorarer** for formand, jf. menighedsrådslovens § 8, stk. 5, og kasserer, kirkeværge og kontaktperson, jf. menighedsrådslovens § 9, stk. 6. | Forslag fremlægges til drøftelse og godkendelse på MR-mødet i januar. |
| 21. | Tid og sted for **1. møde i funktionsperioden** | Onsdag 8. januar kl. 19.00 |
| 22. | Datoer for **øvrige MR-møder i 2025** | 26. februar, 26. marts, 21. maj, 25. juni, 20. august, 24. september, 26. november. Alle datoer blev godkendt |
| 23. | **Datoer til kalenderen** i øvrigt | Første PU (pastoraludvalgsmøde) 30. januar blev godkendt Første FU (forretningsudvalg) 12. februar blev godkendt  9. januar: Diakoniworkshop for eksistentielle og åndelige samtaler holdes her i kirken kl. 17.00 – 20.00.   15. januar: Distriktsforeningen under Greve Solrød Provsti inviterer til møde med biskop, provst, formanden for MR-landsforeningen i Johanneskirken for alle menighedsrådsmedlemmer.   29. januar: Møde i Hundige kirke om «Provstiskyen» - en idé om en mere retfærdig fordelingsmodel af ligningsmidlerne.  8. februar: MR-dag (tidl. visionsdag) |
| 24. | **Eventuelt** | Præsentation ved gudstjenesten den 1. december af de valgte MR-medlemmer samt tak til de afgående medlemmer. |
|  | Tak for i aften |  |